གངས་ཅན་བོད་ཀྱི་སྲོལ་རྒྱུན་གསོ་བ་རིག་པ་དེ་ཡང་རྒྱལ་ཁབ་སྤྱི་དང་མི་རིགས་གཞན་དང་འདྲ་བར་རང་སོ་སོའི་འཚོ་སྡོད་བྱེད་ཡུལ་གྱི་འཁོར་ཡུག་དང་འཚོ་བ་དངོས་ཀྱི་ཁྲོད་ནས་བསྲེགས་བཅད་བརྡར་བའི་གསེར་བཞིན་དུ་བརྡར་ཤ་བླངས་ཏེ་རང་སོ་སོའི་ས་བབས་དང་།གནམ་གཤིས་འཚོ་བའི་གོམས་འདྲིས་ལ་བརྟེན་ནས་ས་གཞི་རི་མོའི་ཆགས་ཚུལ་དང་འགྱུར་བ་ལ་སོགས་པར་དཔྱད་ཞིབ་བྱེད་པ་དང་།གནད་དོན་དེ་དག་རང་བྱུང་ཁམས་ཀྱི་ཆོས་ཉིད་གཞིར་བཟུང་ཐོག་བོད་མི་རིགས་རང་ཉིད་ཀྱི་ཁྱད་ཆོས་དང་མཐུན་པའི་སྒོ་ནས་སྲིད་པའི་ཁམས་ཀྱི་བྱ་དངོས་ཐ་དག་ལ་ངོས་འཛིན་པའི་ཐབས་ལམ་དེ་ནི་བོད་ཀྱི་གསོ་རིག་པ་ལས་བརྗོད་པའི་འབྱུང་བ་བཞི་ཅེས་པ་དེ་ཡིན་ལ།བོད་མི་རིགས་ཀྱི་ས་གཞི་རི་མོའི་གྲུབ་ཚུལ་ཐད་གོ་བ་ལེན་ཐབས་བྱེད་པའི་རང་བྱུང་གི་ཚན་རིག་ཞིག་ཀྱང་ཡིན།